תמר וייס

תמר וייס-גבאי (נולדה ב-1975) היא סופרת, עורכת ותסריטאית ישראלית. כלת פרס ברנר לספרות.

ביוגרפיה
וייס-גבאי נולדה ברמת גן ומתגוררת בירושלים. למדה מקרא והיסטוריה באוניברסיטה העברית בירושלים ותסריטאות בבית הספר סם שפיגל לקולנוע ולטלוויזיה. כתבה את ספר הפרוזה למבוגרים "החזאית" (לוקוס) אשר זיכה אותה בפרס ברנר, את קובץ הסיפורים "שטח מת" (הקיבוץ המאוחד), את הנובלה "צפלין" (כתר), ואת ספרי הילדים "טלי מתחת לשולחן" (כנרת זמורה, 2020) אותו איירה האמנית זויה צ'רקסקי-נאדי ו"סתם שדה ריק" (כנרת זמורה, 2022). שני הספרים חולקו בכ-120 אלף עותקים בגני ילדים במסגרת תוכנית "ספריית פיג'מה" שתרגמה אותם לספרדית ופורטוגזית. הספר "טלי מתחת לשולחן" זיכה אותה בפרס דבורה עומר לספרות ילדים.

סיפורים שלה התפרסמו באנתולוגיות שונות (עם עובד, כתר, אייקאסט), בכתבי העת: מטעם, עיתון 77, מאזנים, המוסך, אלכסון, Lilith Magazine, The London Reader, ועוד.

תסריטיה לילדים שודרו בערוץ הופ!.

נוסף על כך, פרסמה עיבודים ספרותיים למיתולוגיות שומריות ואכדיות עתיקות, בספרים "המיתולוגיה הבבלית" (מפה) "ואִינַנַה בוחרת מלך" (כתר) יחד עם בן זוגה האשורולוג פרופ' אורי גבאי, שתרגם אותם מכתב יתדות.

ממקימות ועורכות המוסך, כתב עת מקוון לספרות.

יזמה וערכה את "2 - פרויקט דו לשוני לספרות עכשווית בערבית ועברית", שכלל את האנתולוגיה "שתיים" ("כתר"), אתר אינטרנט ספרותי דו-לשוני ומפגשים ספרותיים של סופרים ומשוררים מקומיים בערבית ובעברית. הקימה ומובילה פרויקטים ספרותיים-חברתיים שונים כגון פורום הסופרות והמשוררות בישראל, תחנות הקריאה בפארק המסילה בירושלים ועוד.

ספרים 
 שטח מת, קובץ סיפורים, הוצאת הקיבוץ המאוחד, 2002
 המיתולוגיה הבבלית (יחד עם אורי גבאי), הוצאת מפה, 2003
 אִינַנַה בוחרת מלך, ספר ילדים, כתר ספרים, 2004
 צֶפֶּלין, נובלה, כתר ספרים, 2008
טלי מתחת לשולחן, ספר ילדים, כנרת זמורה, 2020
סתם שדה ריק, ספר ילדים, כנרת זמורה, 2022
החזאית, נובלה בשלושה חלקים, לוקוס, 2022. פרק מתוך החזאית התפרסם באנגלית בגיליון החורף 2021–2022 של כתב העת הבריטי London Reader בתרגום ג'סיקה כהן.

פרסים ומועמדויות
 2021, פרס שר התרבות ליצירה בתחום ספרות הילדים והנוער ע"ש דבורה עומר (על הספר "טלי מתחת לשולחן").
 2022, סיפורה The Thank You Tomatoes היה בין שלושת המועמדים הסופיים לפרס The Jewish Children's book award.
 2022, פרס ברנר, על ספרה "החזאית".

ראו גם
מיתולוגיה מסופוטמית

קישורים חיצוניים

 
 
 
 
 
 
 "זרם חשמלי, אורב ומזמין",  ביקורת על צפלין
 
 
 
 תמר וייס-גבאי, סיפור: חולצה ורודה, המוסך כתב עת לספרות, מרץ 2022
 שי רודין, קריאת חובה, ביקורת על טלי מתחת לשולחן, פברואר 2020
 עטרה אופק, "אח איזה מותק של סיפור", ביקורת על טלי מתחת לשולחן, פברואר 2020
 קרן דותן, החזאית של תמר וייס גבאי: אם נשרוד את המבול, באתר ישראל היום, יוני 2022
 יעל ברוכים, לא לשכוח מכל מה שמתחולל בחוץ, פנס מוסף לביקורת ספרות, נובמבר 2022

הערות שוליים

סופרות ילדים ונוער ישראליות
סופרי ילדים ונוער ישראלים
סופרות ישראליות
סופרים ישראלים
עורכות כתבי עת ספרותיים ישראלים
תסריטאיות ישראליות
תסריטאים ישראלים
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות בית הספר סם שפיגל לקולנוע ולטלוויזיה
בוגרי בית הספר סם שפיגל לקולנוע ולטלוויזיה
עורכי כתבי עת ספרותיים ישראלים
זוכי פרס שרת התרבות
זוכות פרס שרת התרבות
זוכות פרס ברנר
זוכי פרס ברנר
ישראליות שנולדו ב-1975
ישראלים שנולדו ב-1975